खेती को लाभ का धंधा बनाने के लिए सरकार ने ली डिजिटल टेक्नोलॉजी की मदद
कल्पवृक्षम् एप बताएगा किसानों को खेतों में क्या बोना है
जिस जगह किसान इस एप को डाउनलोड करेगा, वहां की लोकेशन भी अक्षांश देक्षांश की स्थिति के अनुसार दिखाई देगी। यदि कोई किसान अपने खेत में सेवफल की खेती करना चाहता है और उसकी जमीन इसके लिए उपयोगी नहीं है तो एप इंकार कर देगा। जिले की मिट्टी में मौजूद पोषक तत्वों की जानकारी उत्पादकता आदि का सारा डाटा इस एप में अपलोड किया गया है।
भास्कर संवाददाता| छतरपुर
अपनी निजी जमीन पर किसी भी किस्म के पौधे लगाने में कौन सी सरकारी योजना किसानों के लिए फायदेमंद हो सकती है, इसकी जानकारी के लिए मप्र सरकार ने कल्पवृक्षम् नाम से नया एप लांच किया है।
पौधरोपण को बढ़ावा देने और नर्मदा सेवा यात्रा के दौरान सरकार द्वारा लिए संकल्प को पूरा करने के लिए सरकार ने नया एप कल्पवृक्षम लांच किया है। भविष्य में इस कल्पवृक्षम एप को अन्य योजनाओं से लिंक किया जाएगा। इसकी मदद से रायसेन जिले के किसान भी फायदा उठा सकेंगे।अपनी निजी भूमि पर पौधरोपण करने के इच्छुक किसानों को यह मोबाइल एप डाउनलोड करना होगा। इसमें पंजीकरण कराने का फार्म भरना होगा। एप की मदद से किसान घर बैठे ही पौधरोपण, कृषि व उद्यानिकी से जुड़ी सारी सरकारी योजनाओं की जानकारी हासिल कर सकेंगे। घर बैठे ही किसी योजना का लाभ लेने आवेदन किया जा सकेगा। आवेदन पर अनुमोदन और मंजूरी भी इसी पर मिलेगी। पेड़ कटाई की अनुमति भी ली जा सकेगी। इसके लिए किसी अफसर या दफ्तर के चक्कर नहीं काटना पड़ेंगे। किसी योजना का लाभ लेने पर मिलने वाली सब्सिडी की राशि सीधे खाते में तय समय में ट्रांसफर होगी इसकी निगरानी का भी इंतजाम रहेगा।
किसानों को मिलेगा लाभ
प्रदेश सरकार द्वारा कल्पवृक्षम योजना के तहत एप लांच किया है। इस एप की मदद से किसान पौधे लगाकर उसका लाभ उठा सकेंगे। - बीपी सिंह बघेल, सहायक संचालक, उद्यानिकी
अच्छी व्यवस्था
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva